smcproject/ml-wiki-sentences huggingface dataset:
അതിരുകൾ കിഴക്ക് - കൊരട്ടി , മേലൂർ പഞ്ചായത്തുകൾ പടിഞ്ഞാറ് - മാള , അന്നമനട പഞ്ചായത്തുകൾ വടക്ക് - ചാലക്കുടിപ്പുഴ , ചാലക്കുടി നഗരസഭ തെക്ക്‌ - അന്നമനട ഗ്രാമപഞ്ചായത്ത് വാർഡുകൾ പാളയംപറമ്പ് കാടുകുറ്റി വട്ടകോട്ട ഗാന്ധി നഗർ പാമ്പുത്തറ അന്നനാട് ആറങ്ങാലി കനാൽപാലം കാതിക്കുടം പാറയം ചെറാലക്കുന്ന് കുലയിടം ചെറുവാളൂർ കല്ലൂർ തൈക്കൂട്ടം വൈന്തല സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് ചാലക്കുടി വിസ്തീര്ണ്ണം 17.63  ചതുരശ്ര കിലോമീറ്റർ ജനസംഖ്യ 22,200 പുരുഷന്മാർ 10,917 സ്ത്രീകൾ 11,283 ജനസാന്ദ്രത 1259 സ്ത്രീ : പുരുഷ അനുപാതം 1033 സാക്ഷരത 92.22% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kadukuttypanchayat Archived 2016-03-11 at the Wayback Machine .
കാടുമുഴക്കി ഇംഗ്ലീഷ് വിലാസം https://ml.wikipedia.org/wiki/Greater_racket-tailed_drongo
Racket tailed drongo in bird bath from koottanad Palakkad Kerala India
കേരളത്തിലെ നാട്ടിൻപുറങ്ങളിലും കാടുകളിലും കണ്ടു വരുന്നൊരു പക്ഷിയാണ്‌ കാടുമുഴക്കി (ഇംഗ്ലീഷ്: Racket-tailed drongo).
കരാളൻ ചാത്തൻ , ഇരട്ടവാലൻ പക്ഷി എന്നീ പേരുകളിലും ഇവ കേരളത്തിൽ അറിയപ്പെടുന്നു.
ആനറാഞ്ചി വർഗ്ഗത്തിലെ ഏറ്റവും വലിയ പക്ഷിയാണിത്.
ദേഹമാസകലം മിനുങ്ങുന്ന കറുപ്പു നിറം.
നീണ്ട വാലിന്റെ അറ്റത്തു മാത്രം ഇഴകളുള്ള കമ്പിത്തൂവലുകളാണ് ശ്രദ്ധേയമായൊരു സവിശേഷത.
വാലിൻറെ ആകെ നീളം ഏതാണ്ട് 30 സെന്റീമീറ്ററോളം വരും.
കേൾക്കാൻ ഇമ്പമുള്ള പല തരം ശബ്ദങ്ങൾ പുറപ്പെടുവിക്കുന്നതോടൊപ്പം മറ്റു പക്ഷികളുടെ ശബ്ദം അനുകരിക്കുന്നതിലും വിദഗ്ദ്ധനാണ് കാടുമുഴക്കി.
ഫെബ്രുവരി മുതൽ മെയ് വരെയാണ് പ്രജനന കാലം.
ബന്ധുക്കൾ കാടുമുഴ കാക്കത്തമ്പുരാൻ - ഇംഗ്ല്ലീഷിൽ ഗ്രേ ഡ്രോംഗോ.
(Dicrurus Leucophaeus)കാഴ്ചക്കു ആനറാഞ്ചിയേപ്പോലെ തന്നെയാണ്‌ എങ്കിലും മാറിടത്തിനു താഴെയുള്ള ഭാഗം കറുപ്പല്ല; മറിച്ച് ചാരനിറമാണ്‌.
ആന രാഞ്ചിയേക്കാൾ കൃശഗാത്രൻ.
കാക്കരാജൻ - വൈറ്റ് ബെല്ലീഡ് ഡോംഗോ.
(Dicrucus caerulescens) കാഴ്ചക്കു കാക്കത്തമ്പുരാനെപ്പോലെയാണെങ്കിലും മാറിടത്തിനു താഴെയുള്ള ഭാഗം തൂവെള്ളയാണ്‌.
ലളിതക്കാക്ക - ബ്രോൺസ്‌ഡ് ഡ്രോംഗോ.
(Dicrucus aeneus) ആകൃതി ആനരാഞ്ചിയെപ്പോലെ തന്നെ പക്ഷേ മറ്റുള്ളവയേക്കാൾ ചെറുതും ദേഹത്തൊട്ടാകെ നീലയും പച്ചയും നിറങ്ങൾ സമ്മേളിക്കുന്നു.
അസാധാരണമായ തിളക്കം അവലംബം Dicrurus paradiseus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാട് (നോവൽ)
ആധുനിക കന്നഡ സാഹിത്യത്തിലെ ഒരു കവിയും കഥാകൃത്തും നോവലിസ്റ്റുമായ ശ്രീകൃഷ്ണ ആലനഹള്ളിയുടെ ഒരു നോവലാണ് കാട് .
അദ്ദേഹത്തിന്റെ ആദ്യത്തെ നോവലാണ് കാട്.
ഈ നോവലിനെ അടിസ്ഥാനമാക്കി ഗിരീഷ് കർണ്ണാഡ് ചലച്ചിത്രം സംവിധാനം ചെയ്യുകയുണ്ടായി.
കാട്ടകാമ്പാൽ ഇംഗ്ലീഷ് വിലാസം https://ml.wikipedia.org/wiki/Kattakampal
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് കാട്ടകാമ്പാൽ .
2001 ലെ സെൻസസ് പ്രകാരം കാട്ടകാമ്പാൽ ഗ്രാമത്തിലെ ആകെയുള്ള ജനസംഖ്യ11642 ആണ്.
അതിൽ 5509 പുരുഷന്മാരും 6133 സ്ത്രീകളും ആണ്.
വിദ്യാലയങ്ങൾ കാഞ്ഞിരമുക്ക് എം ജി എസ്, കാട്ടകാമ്പാൽ മാർ ബസലിയോസ് എൽ പി സ്കൂൾ, പഴഞ്ഞി ഇ എം സ്കൂൾ, കാട്ടകാമ്പാൽ മാർത്തോമ എൽ പി സ്കൂൾ, പഴഞ്ഞി വി എച്ച് എസ് സ്കൂൾ, പഴഞ്ഞി പെങ്കമുക്ക് ഹൈസ്കൂൾ പെങ്കമുക്ക് എൽ പി സ്കൂൾ അവലംബം
കാടും ക്യാമറയും ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
കാടും ക്യാമറയും
എൻ എ നസീറിന്റെ മാതൃഭൂമി ബുക്സ് 2015-ൽ പ്രസിദ്ധീകരിച്ച പുസ്തകമാണ് കാടും ക്യാമറയും
ഒരു ക്യാമറ വാങ്ങിയാൽ ഒരാൾ ഒരു ഫോട്ടോഗ്രാഫറാകുന്നില്ല.
ഏത് വിഷയത്തിലേക്കാണ് അയാൾ ആ ക്യാമറ തിരിക്കുന്നത് ആ വിഷയത്തെക്കുറിച്ച് വേണ്ടത്ര ജ്ഞാനം അയാൾക്കുണ്ടായിരിക്കണം എന്ന് നസീർ പറയുന്നു.
ഒരാൾ വന്യജീവി ഫോട്ടോഗ്രാഫറാണെങ്കിൽ കാടിനെക്കുറിച്ചാദ്യം അയാൾ പഠിക്കണം.
വന്യജീവി ഫോട്ടോഗ്രാഫി പഠിക്കുവാൻ ഇഷ്ടപ്പെടുന്നവർ ധാരാളമുണ്ട്.
പക്ഷേ അവർ ക്യാമറയുമായി കാട്ടിലേക്ക് പോകുമ്പോൾ ശ്രദ്ധിക്കാതെ പോകുന്ന പല പ്രധാന കാര്യങ്ങളും വന്യജീവി ഫോട്ടോഗ്രഫിയിലുണ്ട്.
അക്കാര്യങ്ങൾ ചർച്ച ചെയ്യുന്ന പുസ്തകമാണ് കാടും ക്യാമറയും.
ഒരു ഫോട്ടോഗ്രാഫർക്ക് ഉത്തമ വഴികാട്ടിയും അല്ലാത്തവർക്ക് വീടിന്റെ അകത്തളത്തിരുന്ന് തന്നെ കാടിനെ തൊട്ടറിയാനുള്ള നല്ലൊരുപാധിയാണ് ഈ പുസ്തകം.
കാടുകളുടെ താളംതേടി
സുജാതാദേവി രചിച്ച ഗ്രന്ഥമാണ് കാടുകളുടെ താളംതേടി .
മികച്ച യാത്രാവിവരണത്തിനുള്ള 1999-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ്
ഹിമാലയൻ വനങ്ങളിലൂടെ നടത്തിയ ഒരു പഠന പര്യടനത്തിന്റെ കഥയാണിത് അവലംബം
കർമാലി റെയിൽവേ സ്റ്റേഷൻ
കൊങ്കൺ റെയിൽവേയുടെ കീഴിലുള്ള ഗോവയിലെ റെയിൽവേ സ്റ്റേഷനാണ് കർമാലി റെയിൽവേ സ്റ്റേഷൻ .
നോർത്തിൽനിന്നും വരുമ്പോൾ പെർനേം, തിവിം എന്നിവയ്ക്കു ശേഷം ഗോവയിൽ വരുന്ന സ്റ്റേഷനാണു കർമാലി റെയിൽവേ സ്റ്റേഷൻ.
ഗോവയുടെ തലസ്ഥാനവും മദ്ധ്യഭാഗത്തായും സ്ഥിതിചെയ്യുന്ന പഞ്ചിം അഥവാ പനാജിയുടെ അടുത്തായി സ്ഥിതിചെയ്യുന്ന റെയിൽവേ സ്റ്റേഷനാണ് കർമാലി റെയിൽവേ സ്റ്റേഷൻ.
ഭാരത സർക്കാരിൻറെ ഉടമസ്ഥതയിലുള്ള പൊതുമേഖല സ്ഥാപനമാണ് ഇന്ത്യൻ റെയിൽവേ .
ഇന്ത്യയിൽ ആദ്യമായി തീവണ്ടി ഗതാഗതം ആരംഭിച്ചത് 1853-ലാണ് .
ഇന്ത്യൻ റെയിൽവേയുടെ കീഴിലുള്ള കൊങ്കൺ റെയിൽവേയുടെ കർവാർ റെയിൽവേ റീജിയനിൽ വരുന്ന റെയിൽവേ സ്റ്റേഷനാണ് ഇത്.
മഹാരാഷ്ട്രയിലെ റോഹയെയും കർണ്ണാടകത്തിലെ മാംഗ്ലൂരിനെയും തമ്മിൽ ബന്ധിപ്പിക്കുന്ന റെയിൽപ്പാതയാണ്‌ കൊങ്കൺ റെയിൽവേ.
കേരളം , കർണ്ണാടകം , ഗോവ, മഹാരാഷ്ട്ര എന്നീ സംസ്ഥാനങ്ങൾ കൊങ്കൺ റെയിൽവേ പദ്ധതിയിൽ പങ്കാളികളാണ്‌.
കൊങ്കൺ റെയിൽവേ കോർപ്പറേഷൻ ലിമിറ്റഡിനായിരുന്നു ഇതിൻറെ നിർമ്മാണച്ചുമതല.
മലയാളിയായ ഇ.
ശ്രീധരൻ ആയിരുന്നു ഇതിൻറെ മാനേജിങ് ഡയറക്ടർ.
1990 സെപ്റ്റംബർ 15-നു റോഹയിൽ കൊങ്കൺ റെയിൽവേയുടെ നിർമ്മാണ പ്രവർത്തനങ്ങൾക്ക് തറക്കല്ലിട്ടു.
1997 മുതൽ കൊങ്കൺ പാതയിലൂടെ ചരക്കുവണ്ടികൽ ഓടിത്തുടങ്ങി.
കൊങ്കൺ റെയിൽവേയിലൂടെ ആദ്യത്തെ യാത്രാ ട്രെയിൻ അടൽ ബിഹാരി വാജ്പേയി ഉദ്ഘാടനം ചെയ്തത് 1998 ജനുവരി 26നാണ്‌.
യാത്രാദൈർഘ്യം പകുതിയോളം കുറഞ്ഞതാണ്‌ കൊങ്കൺ റെയിൽവേയിലൂടെയുണ്ടായ നേട്ടം.
760 കിലോമീറ്ററാണ്‌ ഈ പാതയുടെ ദൈർഘ്യം.
60 സ്റ്റേഷനുകളാണ്‌ കൊങ്കൺ റെയിൽപ്പാതയിലുള്ളത്.
91 തുരങ്കങ്ങളും 1858 പാലങ്ങളും കൊങ്കൺ പാതയിലുണ്ട്.
കൊങ്കൺ റെയിൽപ്പാതയിലെ 6.5 കിലോമീറ്റർ നീളമുള്ള കർബുദ് തുരങ്കമാണ്‌ ഇന്ത്യയിലെതന്നെ ഏറ്റവും നീളം കൂടിയ റെയിൽവേ തുരങ്കം.
നവി മുംബൈയിലെ ബേലാപുർ ഭവനാണ്‌ കൊങ്കൺ റെയിൽവേയുടെ ആസ്ഥാനം.
വിസ്തീർണ്ണത്തിൻറെ കാര്യത്തിൽ ഇന്ത്യയിലെ ഏറ്റവും ചെറിയ സംസ്ഥാനവും ജനസംഖ്യയുടെ കാര്യത്തിൽ ഇന്ത്യയിലേ ഏറ്റവും ചെറിയ നാലാമത്തെ സംസ്ഥാനവുമാണ്.
ഇന്ത്യയുടെ പടിഞ്ഞാറൻ തീരപ്രദേശത്തെ കൊങ്കൺ മേഖലയിലാണ്‌ ഈ സംസ്ഥാനം സ്ഥിതി ചെയ്യുന്നത്‌.
മഹാരാഷ്ട്ര, കർണ്ണാടക എന്നിവയാണ്‌ അയൽ സംസ്ഥാനങ്ങൾ.
ബീച്ച് ടൂറിസത്തിൽ ലോകത്തിൽ തന്നെ മികച്ച കേന്ദ്രങ്ങളിലൊന്നാണ് ഗോവ.
വിനോദ സഞ്ചാര മേഖലയിൽ നിന്നും ഇന്ത്യയ്ക്ക്‌ ഏറ്റവും കൂടുതൽ വിദേശ നാണയം നേടിത്തരുന്നത്‌ ഈ കൊച്ചു സംസ്ഥാനമാണ്‌.
പനാജിയാണ്‌ ഗോവയുടെ തലസ്ഥാനം.
ചിലർ ചുരുക്കി വാസ്കോ എന്നു വിളിക്കുന്ന വാസ്കോഡ ഗാമയാണ്‌ ഗോവയിലെ ഏറ്റവും വലിയ പട്ടണം.
ഒരു ഗോവൻ നഗരമായ മഡ്ഗാവ് ഇന്നും പോർച്ചുഗീസ് അടയാളങ്ങൾ ഉള്ള ഒരു നഗരമായി അവശേഷിക്കുന്നു.
പ്രശസ്തമായ ഗോവൻ കടൽത്തീരങ്ങളും, ചരിത്രമുറങ്ങുന്ന ഗോവൻ നഗരങ്ങളും ആയിരക്കണക്കിനു സ്വദേശി വിദേശി ടൂറിസ്റ്റുകളെ എല്ലാ വർഷവും ഗോവയിലേക്ക് ആകർഷിപ്പിക്കുന്നു.
കർമാൻ കാനുല
1970 കളുടെ തുടക്കത്തിൽ ഹാർവി കഴ്‌മാൻ പ്രചാരം നൽകിയ മെഡിക്കൽ നടപടിക്രമങ്ങളിൽ ഉപയോഗിക്കുന്ന മൃദുവും വഴക്കമുള്ളതുമായ ക്യാനുല (അല്ലെങ്കിൽ ക്യൂററ്റ്) ആണ് കഴ്‌മാൻ കാനുല വാക്വം ആസ്പിറേഷൻ സമയത്ത് ഗർഭപാത്രത്തിൽ സുഷിരങ്ങൾ ഉണ്ടാകാനുള്ള സാധ്യത കുറയ്ക്കാൻ കഴ്‌മാൻ കാനുലയുടെ വഴക്കം പേരുകേട്ടതാണ്.
കഴ്‌മാൻ വിദ്യയും മെൻസ്റ്റ്രുവൽ എക്റ്റ്രാക്ഷനും , , കഴ്മാൻ ക്യാനുലയും ആക്ടിവിസ്റ്റുകളായ കരോൾ ഡൗണറും ലോറെയ്ൻ റോത്ത്മാനും 1971-ൽ പരിഷ്ക്കരിക്കുകയും അത് പ്രോത്സാഹിപ്പിക്കുകയും ചെയ്തു.
ഡൗണറും റോത്ത്മാനും വിഭാവനം ചെയ്ത "സ്വയം സഹായ" ഗർഭച്ഛിദ്ര പ്രസ്ഥാനം റോയ് വി   വേഡിനു മുമ്പോ ശേഷമോ യുഎസിൽ മുഖ്യധാരയിൽ പ്രവേശിച്ചിട്ടില്ലായിരുന്നു.
നേരത്തെയുള്ള ശസ്ത്രക്രിയാ ഗർഭഛിദ്രത്തിലും അപൂർണ്ണമായ ഗർഭച്ഛിദ്രത്തിന്റെ ചികിത്സയിലും എൻഡോമെട്രിയൽ ബയോപ്സിയിലും ഡോക്ടർമാർ ചിലപ്പോൾ കഴ്‌മാൻ ക്യാനുല ഉപയോഗിക്കുന്നു.
2010-ൽ, ഗീത് സിൽവ എന്ന ശ്രീലങ്കൻ ഫിസിഷ്യൻ ഒരു രോഗിയിൽ നിന്ന് ആഘാതമേറ്റ മലം നീക്കം ചെയ്യുന്നതിനായി കർമൻ കാനുല ഉപയോഗിച്ച ആദ്യത്തെ വൈദ്യനായിരുന്നു; കൊളംബോയിലെ ശ്രീ ജയവർദ്ധനപുര ജനറൽ ഹോസ്പിറ്റലിലാണ് ഇത് നടന്നത്.
ഗർഭച്ഛിദ്രം നിയമവിരുദ്ധമായ വികസ്വര രാജ്യങ്ങളിൽ "ആർത്തവ നിയന്ത്രണ" വാക്വം ആസ്പിറേഷൻ നടപടിക്രമങ്ങളിൽ ഡോക്ടർമാരും മറ്റ് ആരോഗ്യ പരിരക്ഷാ ദാതാക്കളും ചിലപ്പോൾ കർമ്മൻ കാനുല ഉപയോഗിക്കുന്നു (ഉദാ. ബംഗ്ലാദേശ് ).
കൂടുതൽ വായനയ്ക്ക് റഫറൻസുകൾ ↑ ↑ ↑ The use of Cannulas in the Aesthetic Industry
കർബല സ്റ്റാംപീഡ് ഇംഗ്ലീഷ് വിലാസം https://ml.wikipedia.org/wiki/Karbala_stampede
2019 സെപ്റ്റംബർ 10 ന് ഇറാഖിലെ കാർബലയിൽ നടന്ന ആശൂറ ഘോഷയാത്രയ്ക്കിടയിലുണ്ടായ തിക്കും തിരക്കിലും പെട്ട് 32 പേർ കൊല്ലപ്പെടുകയും ഏകദേശം 100 പേർക്ക് പരിക്കേൽക്കുകയും ചെയ്തിരുന്നു.
മുഹമ്മദ്‌ നബിയുടെ ചെറുമകനായ ഹുസൈൻ ഇബ്നു അലിയുടെ (ഇമാം ഹുസൈൻ) മരണത്തെ സൂചിപ്പിക്കുന്ന ഇസ്‌ലാമിക് കലണ്ടറിലെ ഒരു പ്രധാന അവധിക്കാലമാണ് ആശൂറ .
എ ഡി 680-ൽ കർബല യുദ്ധത്തിൽ അദ്ദേഹം കൊല്ലപ്പെട്ടു.
ഇത് ഷിയ ഇസ്ലാമിന്റെ പ്രധാനസംഭവമായി മാറി.
അതിനുശേഷം, ഇസ്ലാമിക് കലണ്ടറിന്റെ ആദ്യ മാസമായ മുഹറത്തിന്റെ ആദ്യ പത്ത് ദിവസങ്ങൾ ഷിയ ഇസ്ലാമിക് രാജ്യങ്ങളിൽ ഒരു ദേശീയ അവധിദിനമാണ്.
പത്താം ദിവസം ആശൂറയിൽ സമാപിക്കുന്നു.
2004-ൽ കർബാലയിലും നജഫിലും ഒരേസമയം നടന്ന ബോംബാക്രമണത്തിൽ 134 പേർ കൊല്ലപ്പെട്ട തീവ്രവാദ ആക്രമണത്തിന്റെ ലക്ഷ്യമായിരുന്നു കർബാലയിലെ ആശൂറ ദിനം.
2005-ൽ ബാഗ്ദാദിൽ തീവ്രവാദ ബോംബാക്രമണമെന്നുള്ള വാർത്തയെതുടർന്നുള്ള സംഭവത്തിനിടെ സമാനമായി സംഭവിച്ചിരുന്നു.
അടുത്തിടെ, സുന്നി ഘോഷയാത്രകൾക്കെതിരെ നിരവധി ആക്രമണങ്ങൾ സുന്നി തീവ്രവാദികൾ നടത്തിയിട്ടുണ്ട്.
സ്റ്റാമ്പേഡ് Thousands of pilgrims at the Imam Husayn Shrine in 2005 അവലംബം
കർബെലാഷ്വിലി സഹോദരന്മാർ ഇംഗ്ലീഷ് വിലാസം https://ml.wikipedia.org/wiki/Karbelashvili_brothers അഞ്ച് കർബെലാഷ്വിലി സഹോദരന്മാരും അവരുടെ പിതാവ് ഗ്രിഗോളും.
കർബെലാഷ്വിലി സഹോദരന്മാർ - പിലിമൻ, ആൻഡ്രിയ, പെട്രെ, പോളിയെവ്ക്ടോസ് (ദ കൺഫെസർ എന്നറിയപ്പെടുന്നു), വാസിൽ (മതപരമായ നാമം സ്റ്റെപേൻ, സ്റ്റെപാൻ ദി കൺഫസർ എന്നും അറിയപ്പെടുന്നു) - പത്തൊൻപതാം നൂറ്റാണ്ടിന്റെ അവസാനത്തിലും ഇരുപതാം നൂറ്റാണ്ടിന്റെ തുടക്കത്തിലും ജോർജിയൻ സംഗീത, മത പാരമ്പര്യങ്ങൾ സംരക്ഷിക്കുന്നതിൽ സജീവമായി പ്രവർത്തിച്ചിരുന്ന ജോർജ്ജിയയിൽ നിന്നുള്ള അഞ്ച് സഹോദരന്മാരായിരുന്നു.
അവരുടെ ശ്രമങ്ങൾക്ക് 2011 ൽ ജോർജിയൻ ഓർത്തഡോക്സ് സഭ അവരെ വാഴ്ത്തപ്പെട്ടവരായി പ്രഖ്യാപിച്ചു.
അഞ്ച് സഹോദരന്മാരും അവരുടെ സഹോദരി സിഡോണിയയും ക്വെമോ ചാല ഗ്രാമത്തിലെ പുരോഹിതനായിരുന്ന ഗ്രിഗോൾ കർബെലാഷ്വിലിയുടെ (1812-1880) മക്കളായിരുന്നു.
പെട്രെ കർബെലയുടെ (ഖ്മലാഡ്‌സെ) പുത്രനായിരുന്നു കർബെലാഷ്‌വിലി സഹോദരന്മാരിലെ മൂത്തയാൾ യൗവനത്തിൽ മുഖ്‌രാണി രാജകുമാരനായ എറെക്കിൾ രണ്ടാമന്റെ കൊട്ടാരത്തിൽ കീർത്തനം ആലപിക്കുന്ന ജോലിയിലേർപ്പെടുകയും സാംതാവിസി കത്തീഡ്രലിൽ സ്തോത്രം പഠിപ്പിക്കുകയും ചെയ്തിരുന്നു.
തൻറെ പിതാവിനോടൊപ്പം സംഗീതം അഭ്യസിച്ച ഗ്രിഗോൾ, ദേവാലയ സങ്കീർത്തനം, വായന എന്നീ മേഖലകളിൽ സ്വയം പ്രാവീണ്യം നേടുകയും 1820-നും 1824-നും ഇടയിലുള്ള കാലഘട്ടത്തിൽ ഷിയോ-എംഗ്വിം ആശ്രമത്തിൽ നിന്ന് കൂടുതൽ വിദ്യാഭ്യാസം നേടിക്കൊണ്ട് 1849-ൽ ഒരു വൈദികനായി അഭിഷിക്തനാകുകയും ചെയ്തു.
അദ്ദേഹം തന്റെ മക്കൾക്ക് സംഗീത താൽപ്പര്യങ്ങൾ പകർന്നുകൊടുത്തതോടെ അവരിൽ ഓരോരുത്തരും മതപരവും അധ്യാപനപരവുമായ ജീവിതത്തിൽ സജീവമായിത്തീർന്നു.
1864-ൽ മെയ് 1-ന് നിഷെവോ കാസിലിന് സമീപമുള്ള ഒരു സമ്മേളനത്തിൽ നാടോടി ഗാനങ്ങൾ അവതരിപ്പിച്ചുകൊണ്ട് സഹോദരങ്ങൾ ആദ്യമായി ഒരുമിച്ച് പാടി.
കർഫ്യൂ
"കർഫ്യൂ" എന്ന വാക്ക് പഴയ ഫ്രഞ്ച് പദമായ "couvre-feu " ൽ നിന്നാണ് വന്നത്, അതിനർത്ഥം "തീ മൂടുക" എന്നാണ്.
തടി കെട്ടിടങ്ങൾക്കിടയിൽ ജീവിച്ചിരുന്ന ചില സമുദായങ്ങൾക്കിടയിൽ വിനാശകരമായ തീ പടരാതിരിക്കാൻ എട്ട് മണിക്ക് മണി മുഴങ്ങുമ്പോൾ എല്ലാ ലൈറ്റുകളും തീകളും മൂടണം എന്ന് വില്യം ദി കോൺക്വറർ നിർമ്മിച്ച നിയമത്തെയാണ് couvre-feu എന്ന ഫ്രഞ്ച് പദം   സൂചിപ്പിക്കുന്നുത്.
ചില നിയന്ത്രണങ്ങൾ ബാധകമാകുന്ന സമയം വ്യക്തമാക്കുന്ന ഒരു ഓർഡറാണ് കർഫ്യൂ.
ഇത്  ആളുകളെ അവരുടെ ചലന_വിഹാരങ്ങളെ നിയന്ത്രിക്കുന്നു.
സാധാരണഗതിയിൽ ഇത് വ്യക്തികൾക്ക് അവരുടെ വീടുകളിലേക്ക് മടങ്ങാനും താമസിക്കാനുമുള്ള സമയത്തെയാണ് സൂചിപ്പിക്കുന്നത്.
യുദ്ധകാലത്തോ ആഭ്യന്തര കലഹത്തിലോ സർക്കാരുകൾ കർഫ്യൂ ഏർപ്പെടുത്താം.
ഇത് അക്രമം അവസാനിപ്പിക്കും.
കർബല യുദ്ധം ഇംഗ്ലീഷ് വിലാസം https://ml.wikipedia.org/wiki/Battle_of_Karbala
പ്രവാചകൻ മുഹമ്മദിന്റെ (സ) പൌത്രനായ ഹുസൈനെയും സംഘത്തെയും മുആവിയയുടെ പുത്രൻ യസീദിന്റെ കൂഫ സൈന്യാധിപനായിരുന്ന ഉബൈദുല്ല ഇബിൻ സിയാദിന്റെ നേതൃത്വത്തിൽ എത്തിയ സൈന്യം ക്രി.
680 ഒക്ടോബർ 10 (ഹിജ്റ 61 മുഹർറം 10) ഇറാഖിലെ കർബല എന്ന സ്ഥലത്തുവെച്ച് കൂട്ടക്കൊല ചെയ്ത സംഭവത്തെയാണ് കർബല യുദ്ധം എന്ന പേരിൽ വിശേഷിപ്പിക്കപ്പെടുന്നത്.
ഇസ്‌ലാമിക ചരിത്രത്തിലെ ഏറ്റവും ഹീനമായ കൂട്ടക്കൊലകളിൽ ഒന്നായി എണ്ണപ്പെടുന്നതാണ് ഈ സംഭവം.
അധികാരത്തിന് വേണ്ടി സ്വന്തം വർഗത്തെ കൂട്ടക്കൊല ചെയ്ത,മുത്ത് നബി(സ)തങ്ങളുടെ പേരകുട്ടികളെ രക്തസാക്ഷികളാക്കിയ,ആകാശഭൂമി തേങ്ങിയ മുസ്ലിമീങ്ങള്ക് മറക്കാൻ പറ്റാത്ത ദിവസം.
അവലംബം ↑ 1 2 ↑ ↑ ↑ ↑ ↑ Tabari, The History of al-Tabari , volume 19, translated by IKA Howard, pub State University of New York Press, p163.
കർപ്പൂരവള്ളി (വള്ളിച്ചെടി) ഇംഗ്ലീഷ് വിലാസം https://ml.wikipedia.org/wiki/Anisochilus_carnosus
ലാമിയാസി (Lamiaceae) കുടുംബത്തിലെ ഒരു ഔഷധസസ്യയിനമാണ് കർപ്പൂരവള്ളി .
( ശാസ്ത്രീയനാമം : Anisochilus carnosus ) .
കാട്ടൂകൂർക്ക എന്നും പ്രാദേശികമായി അറിയപ്പെടുന്നു.
പശ്ചിമഘട്ടത്തിൽ സാധാരണയായി കാണപ്പെടുന്ന ഇവ 30 മുതൽ 60 സെന്റീമീറ്റർ ഉയരത്തിൽ വളരുന്ന ഒരു ഏകവർഷസസ്യമാണ് .
ആയുർവേദത്തിൽ പനി, ജലദോഷം, ചുമ എന്നിവയ്ക്കുള്ള മരുന്നായി ഉപയോഗിക്കുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.flowersofindia.net/catalog/slides/Kapurli.html http://species.wikimedia.org/wiki/Anisochilus_carnosus http://www.impgc.com/plantinfo_A.php?id=529 bc= വിക്കിസ്പീഷിസിൽ Anisochilus carnosus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Anisochilus carnosus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കർബല വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Karbala
ബാഗ്ദാദിൽ നിന്ന് ഏകദേശം 100 കി.
(62 മൈൽ) തെക്കുപടിഞ്ഞാറായി ഇറാഖിൻറെ മധ്യഭാഗത്തായി സ്ഥിതി ചെയ്യുന്ന ഒരു പട്ടണമാണ് കർബല (അറബി: كربلاء).
ഇത് റസാസ തടാകം എന്നുകൂടി അറിയപ്പെടുന്ന മിൽഹ് തടാകത്തിന് ഏതാനും മൈൽ കിഴക്കായി സ്ഥിതിചെയ്യുന്നു.
1,218,732 (2018)  ജനസംഖ്യയുള്ള കർബല പട്ടണം, കർബല സംസ്ഥാനത്തിന്റെ തലസ്ഥാനം കൂടിയാണ്.
എ.ഡി. 680ൽ നടന്ന കർബല യുദ്ധത്തിന്റെ പേരിലാണ് കർബല പ്രശസ്തമായത്.
മക്കക്കും മദീനക്കും ശേഷം ഷിയാ മുസ്ലിംകളുടെ പുണ്യസ്ഥലമാണ് കർബല.
ഇമാം ഹുസൈൻ ഷ്രിനിന്റെ ജന്മസ്ഥലം കൂടിയാണ് കർബല.
ഹുസൈൻ ബിൻ അലിയുടെ ( ഇമാം ഹുസൈൻ ) ശവകുടീരം എന്ന നിലയിലും കർബല അറിയപ്പെടുന്നു.
വർഷം തോറും ഈ ശവകുടീരത്തിൽ ഷിയാ മുസ്ലിംകൾ അനുസ്മരിക്കാനെത്തുന്നു.
ഷിയാ മുസ്ലികളും സുന്നി മുസ്ലികളും കർബലയെ വിശുദ്ധ സ്ഥലമായി കാണുന്നു.
അവലംബം പുറംകണ്ണികൾ Karbala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കർബല - സാക്രഡ് ഡെസ്റ്റിനേഷൻസ് ഷിയാ - കർബല കവിത Archived 2013-11-06 at the Wayback Machine .
കർബല - മനുഷ്യകുലത്തിനൊരു പാഠം Archived 2013-01-08 at Archive.is കർബല ഉദ്ധരണികളും വാക്കുകളും Archived 2016-03-07 at the Wayback Machine .
ഓൺലൈൻ സുന്നി ബുക്ക്: ട്രാജെഡി ഓഫ് കർബല Archived 2008-01-17 at the Wayback Machine .
എർണ പെട്രി
രണ്ടാം ലോക മഹായുദ്ധ കാലത്തെ ഒരു നാസി ജർമൻ കൊലയാളിയായിരുന്നു എർണ പെട്രി (1920 – 2000) .
ഹോർസ്റ്റ് പെട്രി എന്ന എസ് എസ് ഓഫീസറെ വിവാഹം കഴിച്ച ഇവർ തുരിൻഗിയ ജെർമനിയിലാണ് ജീവിച്ചിരുന്നത്.
കൊലപാതകങ്ങളും ശിക്ഷയും
ജുൺ 1942ൽ അവർ ഉക്രൈനിലെ എൽ വോവ്(1945ന് ശേഷം എൽ വിവ്) എന്ന സ്ഥലത്തേക്ക് താമസം മാറി.
അവരും ഭർത്താവും 'ശാരീരികമായി സ്വയം സ്ഥാപിക്കുക' എന്ന നാസി കാഴ്ചപ്പാട് അവരുടെ തൊഴിലാളികളെ മർദ്ദിച്ചുകൊണ്ട് നടപ്പിലാക്കിയിരുന്നു.
1943ലെ വേനൽക്കാലത്ത് എർണ പെട്രി ചന്തയിൽ നിന്ന് മടങ്ങുമ്പോൾ  ഏതാണ്ട് നഗ്നരായ ആറു കുട്ടികൾ(6 മുതൽ 12 വരെ വയസ്സു പ്രായമുള്ളവർ) വഴിയരികിൽ പതുങ്ങി നിൽക്കുന്നത് കണ്ടു.
തീവണ്ടിയിൽ നിന്ന് രക്ഷപെട്ട ജൂതക്കുട്ടികളായിരുന്നു അവർ.
കുട്ടികളെ സമാധാനിപ്പിച്ച് വീട്ടിൽ കൊണ്ടുപോയി ഭക്ഷണം കൊടുത്തശേഷം അവർ ഭർത്താവിന്റെ വരവിനായി കാത്തിരുന്നു.
അയാൾ വരാൻ താമസിച്ചപ്പോൾ കാടിനു നടുവിൽ മറ്റു ജൂതരെ വെടിവെച്ച് കൊന്ന് കുഴിച്ചിട്ട ഒരു കുഴിക്കു സമീപം കൊണ്ടു നിർത്തുകയും ഓരോരുത്തരെയായി കഴുത്തിനു പിന്നിൽ വെടിവെച്ച് കൊല്ലുകയും ചെയ്തു.
ഇതെക്കുറിച്ച് അവർ പിന്നീട് ഓർത്തെടുത്തത്, ആദ്യത്തെ രണ്ട് കുഞ്ഞുങ്ങൾ കൊല്ലപ്പെട്ട ശേഷം മറ്റുള്ളവർ കരയാൻ തുടങ്ങി എന്നാണ്.
" പക്ഷെ ഒച്ചത്തിലല്ല, അവർ വിങ്ങിക്കരയുകയായിരുന്നു." 1962ൽ എർണ പെട്രിയും ഭർത്താവും കുറ്റക്കാരാണെന്ന് കിഴക്കൻ ജർമൻ കോടതി കണ്ടെത്തുകയും ഹെർസ്റ്റ് പെട്രിയെ വധശിക്ഷയ്ക്ക് വിധിക്കുകയും അവരെ ജീവപര്യന്തം തടവിലാക്കുകയും ചെയ്തു.
എന്നാൽ ജർമനികളുടെ പുനസംയോജനത്തിനു ശേഷം വിട്ടയക്കപ്പെട്ടു.
അവലംബങ്ങൾ p291/20
എർണ ലെസ്കി ഇംഗ്ലീഷ് വിലാസം https://ml.wikipedia.org/wiki/Erna_Lesky
എർണ ലെസ്കി (22 മെയ് 1911 - 17 നവംബർ 1986) ഒരു ഓസ്ട്രിയൻ ശിശുരോഗവിദഗ്ദ്ധയും വൈദ്യശാസ്ത്ര ചരിത്രകാരിയുമായിരുന്നു.
വിയന്ന സർവകലാശാലയിലെ മെഡിക്കൽ ഫാക്കൽറ്റിയിലെ ആദ്യത്തെ വനിതയായിരുന്ന അവരെ , ഓവൻ ഹാർഡിംഗ് വാംഗൻസ്റ്റീൻ "ഇരുപതാം നൂറ്റാണ്ടിലെ ഏറ്റവും മികച്ച മെഡിക്കൽ ചരിത്ര രചയിതാക്കളിൽ ഒരാളായി" വാഴ്ത്തിയിരുന്നു.
1911 മെയ് 22 ന് ഹാർട്ട്ബർഗിലാണ് എർണ ലെസ്കി ജനിച്ചത്.
1931-ൽ ഗ്രാസ് അക്കാദമിക് ജിംനേഷ്യത്തിൽ നിന്ന് ബിരുദം നേടിയ ശേഷം, വിയന്ന സർവകലാശാലയിൽ മെഡിക്കൽ വിദ്യാർത്ഥിനിയായി പ്രവേശനം നേടിയ എർണ ലെസ്കി 1936-ൽ അവിടെനിന്ന് എം.ഡി. നേടി.
റിച്ചാർഡ് പ്രീസലിനൊപ്പം പീഡിയാട്രിക്‌സിൽ പഠനം തുടർന്ന അവർ, 1939-ൽ ഫിലോളജിസ്റ്റ് ആൽബിൻ ലെസ്‌കിയെ വിവാഹം കഴിക്കുകയും രണ്ടാം ലോകമഹായുദ്ധകാലത്ത് ശിശുരോഗവിദഗ്ദ്ധയെന്ന നിലയിൽ മികച്ച സേവനം നടത്തുകയും ചെയ്തു.
യുദ്ധാനന്തരം, വിയന്ന സർവകലാശാലയിൽ ചരിത്രത്തിലും ഭാഷാശാസ്ത്രത്തിലുമുള്ള ബിരുദപഠനത്തിലേക്ക് അവർ മടങ്ങി.
1950-ൽ തന്റെ ഡോക്ടറൽ പ്രബന്ധം പൂർത്തിയാക്കിയ അവർ, 1951-ൽ മയിൻസ് അക്കാദമി ഓഫ് സയൻസസ് ആൻഡ് ലിറ്ററേച്ചറിലൂടെ അത് പ്രസിദ്ധീകരിച്ചുവെങ്കിലും അവളുടെ സ്ഥാനക്കയറ്റത്തിന്റെ ഔദ്യോഗിക തീയതി 1956 വരെ വൈകിയിരുന്നു.
അവൾ 1957-ൽ മെഡിക്കൽ ചരിത്രത്തിലേയ്ക്ക് ശ്രദ്ധ കേന്ദ്രീകരിക്കുകയും 1960-ൽ യുദ്ധം അവസാനിച്ചതിനുശേഷം ഒഴിഞ്ഞുകിടന്ന യൂണിവേഴ്സിറ്റിയുടെ ന്യൂബർഗർ ഇൻസ്റ്റിറ്റ്യൂട്ട് ഫോർ ഹിസ്റ്ററി ഓഫ് മെഡിസിൻ മേധാവിയെന്ന സ്ഥാനം ഏറ്റെടുക്കുകയും ചെയ്തു.
1962-ൽ ഒരു വായനക്കാരി എന്ന നിലയിൽ അവിടെ സ്ഥിര സ്ഥാനം ലഭിച്ച അവർക്ക് 1966-ൽ പൂർണ്ണ പ്രൊഫസറായി സ്ഥാനക്കയറ്റം ലഭിച്ചു.
1979-ൽ ഇൻസ്റ്റിറ്റ്യൂട്ടിന്റെ എമറിറ്റസ് പ്രൊഫസറും എമറിറ്റസ് ഡയറക്ടറുമായി വിരമിച്ച അവർ 1986 നവംബർ 17-ന് അന്തരിച്ചു.
ഇൻസ്റ്റിറ്റ്യൂട്ട് ഫോർ ദി ഹിസ്റ്ററി ഓഫ് മെഡിസിനിലെ ലെസ്കിയുടെ ആദ്യകാല പ്രവർത്തനങ്ങളിൽ ഭൂരിഭാഗവും രണ്ടാം ലോകമഹായുദ്ധസമയത്തും അതിനുശേഷവും സംഭവിച്ച ഇൻസ്റ്റിറ്റ്യൂട്ടിന്റെ അപചയത്തിൽ  അതിനെ ബൗദ്ധികമായും ഭൗതികമായും പുനർനിർമിക്കുന്നതുമായി ബന്ധപ്പെട്ടായിരുന്നു.
അവളുടെ ഡോക്ടറൽ ഗവേഷണം പുരാതന ഗ്രീസിലെ വൈദ്യശാസ്ത്രത്തെക്കുറിച്ചായിരുന്നുവെങ്കിലും, ഈ കാലഘട്ടത്തിലെ അവളുടെ വൈജ്ഞാനിക പ്രവർത്തനങ്ങൾ ഓസ്ട്രിയയിലെ വൈദ്യശാസ്ത്ര ചരിത്രത്തിലേക്കും ശ്രദ്ധ കേന്ദ്രീകരിക്കുന്നതായിരുന്നു.
1950 കളുടെ ഒടുവിൽ അവൾ ഈ വിഷയത്തേക്കുറിച്ചുള്ള തന്റെ ആദ്യ മോണോഗ്രാഫുകൾ പ്രസിദ്ധീകരിച്ചു.
1960-ൽ ജോഹാൻ പീറ്റർ ഫ്രാങ്കിന്റെ ഇംഗ്ലീഷ് ഭാഷയിലുള്ള ഒരു കൃതി ജർമ്മൻ ഭാഷയിലേക്ക് വിവർത്തനം ചെയ്ത അവർ കാൾ വോൺ റോക്കിറ്റാൻസ്‌കിയുടെ ആത്മകഥയുടെ എഡിറ്ററായിരുന്നു.
പിന്നീട് അവൾ ഫ്രാങ്കിന്റെ ആത്മകഥ എഡിറ്റ് ചെയ്യുകയും ഫ്രാങ്കിന്റെ തിരഞ്ഞെടുത്ത കൃതികളുടെ ഒരു പുസ്തകം ജർമ്മനിൽ നിന്ന് ഇംഗ്ലീഷിലേക്ക് വിവർത്തനം നടത്തുകയും ചെയ്തു.
1964, 1965, 1981 വർഷങ്ങളിൽ വിയന്നീസ് മെഡിക്കൽ സ്കൂളിൽ മൂന്ന് മോണോഗ്രാഫുകൾ പ്രസിദ്ധീകരിച്ചതിൽ രണ്ടാമത്തേത് 1978-ൽ ഇംഗ്ലീഷിലേക്ക് വിവർത്തനം ചെയ്യപ്പെട്ടു.
1970-ലെ മറ്റൊരു മോണോഗ്രാഫ് ചെക്ക് ഫിസിഷ്യൻ ജാൻ ഇവാഞ്ചലിസ്റ്റ പുർക്കിനെയെ സംബന്ധിച്ചും 1979-ലെ ഒരു മോണോഗ്രാഫ് ജർമ്മൻ ഫ്രെനോളജിസ്റ്റ് ഫ്രാൻസ് ജോസഫ് ഗാളുമായി ബന്ധപ്പെട്ടുമായിരുന്നു.
ലെസ്‌കി 1965-ൽ ജർമ്മൻ നാഷണൽ അക്കാദമി ഓഫ് സയൻസസ് ലിയോപോൾഡിനയിലേക്ക് തിരഞ്ഞെടുക്കപ്പെട്ടു.
1967-ൽ ഇന്റർനാഷണൽ അക്കാദമി ഓഫ് ഹിസ്റ്ററി ഓഫ് സയൻസിലെ അംഗമായ അവരേ്‍ 1976-ൽ പൂർണ്ണ അംഗമായി.
1971 മുതൽ 1973 വരെ അക്കാദമിയുടെ സെക്രട്ടറി ജനറലായും സേവനമനുഷ്ഠിച്ചു.
അവലംബം 1 2 3 4 5 6 7 8 ↑ ↑ ↑ ↑ ↑
എർത്ത് സോംങ്ങ്
അമേരിക്കൻ സംഗീതജ്ഞൻ മൈക്കൽ ജാക്സന്റെ ഒരു ഗാനമാണ് എർത്ത് സോംങ്ങ് .
ജാക്സന്റെ ഒമ്പതാമത്തെ സ്റ്റുഡിയോ ആൽബമായ ഹിസ്റ്ററിയിലെ മൂന്നാമത്തെ  ഗാനമായാണിത് പുറത്തിറങ്ങിയിത്.
ബ്ലൂസ് ,ഗോസ്പെൽ, ഒപെര തുടങ്ങിയ സംഗീത ശൈലികളുടെ സ്വാധീനം ഈ ഗാനത്തിൽ പ്രകടമാണ്.
സാമൂഹിക ബോധമുള്ള ഗാനങ്ങളായ വി ആർ ദ വേൾഡ് , മാൻ ഇൻ ദ മിറർ , ഹീൽ ദ വേൾഡ് തുടങ്ങിയ ഗാനങ്ങൾ പുറത്തിറക്കിയ ചരിത്രമുളള ജാക്സന്റെ പരിസ്ഥിതി, മൃഗസംരക്ഷണം തുടങ്ങിയ മേഖലകൾ ചർച്ച ചെയ്യുന്ന ആദ്യ ഗാനമാണിത്.
"എർത്ത് സോംങ്ങ്" യഥാർത്തത്തിൽ ഡെയ്ഞ്ചൊറസ് ആൽബത്തിനു വേണ്ടി തയ്യാറാക്കിയതായിരുന്നതെങ്കിലും ഇതിൽ ഉൾപ്പെടുത്താൻ കഴിഞ്ഞില്ല.
ഈ ഗാനത്തിന്റെ രചനയും സംവിധാനവും ജാക്സനാണ് നിർവഹിച്ചത്.
നിർമ്മാണം ജാക്സൻ, ഡേവിസ് ഫോസ്റ്റർ ബിൽ ബോട്ടറൽ എന്നിവർ ചേർന്നാണ് നിർവഹിച്ചത്.
"എർത്ത് സോംങ്ങ്" സംഗീത വീഡിയൊ നാല് വ്യത്യസ്ത പ്രദേശങ്ങളിലായി വൻ തുക മുടക്കിയാണ് ചിത്രീകരിച്ചത്.
ഇതിൽ ഭൂമിയുടെ നാശവും പുനർജ്ജന്മവും കാണിച്ചിട്ടുണ്ട്.
ഇത് 1997-ൽ ഗ്രാമിയ്ക്ക് നാമനിർദ്ദേശിക്കപ്പെട്ടു.
ജെനെസിസ്‌ പുരസ്കാരം അടക്കം വിവിധ മൃഗ സംരക്ഷണ, പാരിസ്ഥിത സംരക്ഷണ സംഘടനകളിൽ നിന്ന് വളരെയധികം പ്രശംസയും അംഗീകാരവും ജാക്സനു നേടിക്കൊടുക്കാൻ ഈ ഗാനം സഹായിച്ചിട്ടുണ്ട്.
മിക്കവാറും എല്ലാ യൂറോപ്യൻ രാജ്യങ്ങളിലും ഈ ഗാനം ആദ്യ അഞ്ചിലുൾപെട്ടു.
ഇത് പിന്നീട് ഇംഗ്ലളണ്ടിൽ ഏറ്റവുമധികം വിൽക്കപ്പെട്ട ജാക്സൺ ഗാനമായി മാറി
ജാക്സൺ അവസാനമായ റിഹേഴ്സൽ നടത്തിയ (ജൂൺ 25 നു അർദ്ധരാത്രിക്കു മുമ്പ്) ഗാനമായ ഇത് ജാക്സൺ അവസാനമായി അവതരിപ്പിച്ച ഗാനമാണ്.
എർത്തിങ് ഇംഗ്ലീഷ് വിലാസം https://ml.wikipedia.org/wiki/Earthing ഗൃഹവൈദ്യുതസർക്യൂട്ടുമായി ഘടിപ്പിച്ച എർത്തിങ് ഇലക്ട്രോഡ് (ഇടത്ത്).
പച്ച, മഞ്ഞ നിറത്തിലുള്ള എർത്തിങ് വയറും കാണാം.
വൈദ്യുതിവിതരണസംവിധാനങ്ങളിലെ ചാലകങ്ങൾക്ക് ഭൂമിയുടെ പ്രതലവുമായുള്ള പൊട്ടൻഷ്യൽ വ്യത്യാസം നിർണ്ണയിക്കുന്ന വ്യവസ്ഥയാണ് എർത്തിങ്ങ് വ്യവസ്ഥ അഥവാ എർത്തിങ്ങ് .
പുറമേക്കുള്ളതും അതിനാൽ വ്യക്തികളുമായും മറ്റ് ചാലകങ്ങളുമായും സമ്പർക്കത്തിൽ വരാൻ സാധ്യതയുള്ളതുമായ ചാലകങ്ങളെല്ലാം ഭൗമോപരിതലത്തിന്റെ അതേ പൊട്ടൻഷ്യലിൽ ആക്കുകയാണ് പ്രൊട്ടക്റ്റീവ് എർത്തിങ്ങ് വ്യവസ്ഥ ചെയ്യുന്നത്.
വ്യക്തികളുടെയും ഉപകരണങ്ങളുടെയും സുരക്ഷയ്ക്ക് വൈദ്യുതിവിതരണസംവിധാനങ്ങളിൽ എർത്തിങ്ങ് അത്യാവശ്യമാണ്.
ഉപകരണങ്ങളെ സംരക്ഷിക്കുന്ന കുചാലകസംവിധാനത്തിൽ എന്തെങ്കിലും പ്രശ്നങ്ങളുണ്ടായാൽ ഉടൻ തന്നെ ഉയർന്ന വൈദ്യുതധാര മൂലം ഫ്യൂസ്, സർക്യൂട്ട് ബ്രേക്കർ മുതലായ സുരക്ഷാസംവിധാനങ്ങൾ വൈദ്യുതപ്രവാഹം നിലപ്പിക്കുമെന്ന് എർത്തിങ്ങ് ഉറപ്പുവരുത്തുന്നു.
എർത്തിങ്ങിന്റെ ആവശ്യം
പല കാരണങ്ങൾ കൊണ്ട് എർത്തിങ് ആവശ്യമായി വരുന്നു.
മെയിൻസ്  a.c യിൽ പ്രവർത്തിക്കുന്ന ഉപകരണങ്ങളിലെ പുറമേ കാണുന്ന ലോഹ ഭാഗങ്ങളിലെ ഇൻസുലേഷൻ തകരാറുമൂലം അപകടകരമായ ഷോക്ക് ഏൽക്കാതിരിക്കാനും, ഉപകരണങ്ങളിൽ ഉണ്ടാകുന്ന സ്ഥിതവൈദ്യുതി കുറക്കാനും എർത്തിങ് മൂലം സാധിക്കുന്നു.
ഫലപ്രദമായ എർത്തിങ്
വിവിധ രാജ്യങ്ങളിൽ എർത്തിങ്ങിന് വിവിധ നിയമങ്ങളാണ്.
ഫലപ്രദമായ എർത്തിങ് എന്നതുകൊണ്ട് ഉദ്ദേശിക്കുന്നതു വയറിങ്ങിനു ശേഷം എർത്തു ഫിറ്റിങ് നടത്തിയതിനു ശേഷം എർത്തു ടെസ്റ്റർ ഉപയോഗിച്ചു പരിശോധിക്കുമ്പോൾ അളവ് 3ഓംസിനു താഴെയായിരിക്കുന്ന അവസ്ഥയെയാണ്.
വീട്ടിലെ എർത്തിങ്ങിനു ആവശ്യമായ വസ്തുക്കൾ
എർത്തിങ് നടത്തുമ്പോൾ എപ്പോഴും ഇരട്ട എർത്തിങ് നടത്തേണ്ടതാകുന്നു.
രണ്ടര മീറ്റർ (8അടി) നീളവും, 2 ഇഞ്ച് വ്യാസവും ഉള്ള സുഷിരങ്ങൾ ഉള്ള പൈപ്പാണു ഉപയോഗിക്കേണ്ടത്.
കൂടാതെ ടിന്റ് കോപ്പർ ക്ലാമ്പ്, എസ്.എസ്.സ്റ്റീൽ നട്ട്, കരിയും ഉപ്പും കൂട്ടിക്കലർത്തിയ മിശ്രിതം കൂടി വേണം.
എർത്തിങ് ചെയ്യുന്ന വിധം
വീടിന്റെ ഭിത്തിയിൽനിന്നും ഒന്നര മീറ്റർ അകലത്തിൽ രണ്ടര മീറ്റർ ആഴത്തിൽ കുഴി എടുത്ത് ഭൂമിയുടെ നിരപ്പിനു താഴെ നിൽക്കത്തക്ക വിതം പൈപ്പ് വെച്ചു മുക്കാൽ ഭാഗത്തോളം കരിയും ഉപ്പും കൂട്ടിയിളക്കി ഇടുക.
അതിനു മുകളിൽ മണ്ണിട്ടു കുറച്ചു ഉയത്തി ഇഷ്ട്ടിക വെച്ചു കെട്ടി തുറക്കാനും അട്ക്കാനും പറ്റുന്ന അടപ്പ് പിടിപ്പിക്കുക.
അടപ്പ് തുറന്നു പൈപ്പിൽ ടിന്റ് കോപ്പർ ക്ലാമ്പ് പിടിപ്പിക്കുക.
ക്ലാമ്പിലേക്കു വീട്ടിലെ സ്വിച്ചു ബോഡിൽ നിന്നും വരുന്ന ഇരട്ട കോപ്പർ കമ്പികൾ വീതം ഘടിപ്പിക്കുക.
എന്നിട്ട് എർത്ത് ടെസ്റ്റർ ഉപയോഗിച്ച് 3ഓംസിനു താഴെയാണോ എന്നു ഉറപ്പു വരുത്തുക.3ഓംസിനു മുകളിലാണെങ്കിൽ ഭൂമിക്കടിയിലേക്കുള്ള പൈപ്പിന്റെ നീളം കൂട്ടേണ്ടതായി വരും.
എർത്തിങ്ങ് പൈപ്പുകൾ തമ്മിലുള്ള അകലം
രണ്ട് എർത്തിങ്ങ് പൈപ്പുകൾ തമ്മിലുള്ള അകലം അഞ്ചു മീറ്റർ ഉണ്ടായിരിക്കുന്നതാണു നല്ലത്.
എർത്ത് ആൻതെം ഇംഗ്ലീഷ് വിലാസം https://ml.wikipedia.org/wiki/Earth_anthem The Blue Marble , the Earth seen from Apollo 17
ഒരു ആഘോഷ ഗാനം അല്ലെങ്കിൽ ഒരു മംഗളാശംസ ഗീതമാണ് എർത്ത് ആൻതെം.
ഇതിൽ ഭൂമിയെയും അതിലെ നിവാസികളെയും, സസ്യജന്തുജാലങ്ങളെയും പുകഴ്ത്തുകയും, മഹത്ത്വവത്കരിക്കുകയും ചെയ്യുന്നു.
ഐക്യരാഷ്ട്രസഭയുടെ സെക്രട്ടറി ജനറലിന്റെ അപേക്ഷപ്രകാരം, 1971 ഒക്ടോബർ 24 ന്, പാബ്ലോ കാസൽസ് നടത്തിയ 26-ആം വാർഷിക ആഘോങ്ങൾക്കായി ഐക്യരാഷ്ട്രസഭക്ക് വേണ്ടി ഒരു ഗാനം അവതരിപ്പിക്കുകയുണ്ടായി.
ഭാവഗാനം ഡബ്ല്യൂ.
എച്ച്. ഓഡൻ ആണ് എഴുതിയത്.
ഇതും കാണുക Global citizenship Flag of Earth 90 Pound Suburban Housewife , anthem of fossil fuel conscious environmentalists in 2006.
World Environment Day അവലംബം
എർത്ത്‌റൈറ്റ്‌സ് ഇന്റർനാഷണൽ ഇംഗ്ലീഷ് വിലാസം https://ml.wikipedia.org/wiki/EarthRights_International
1995-ൽ കാറ്റി റെഡ്‌ഫോർഡ്, കാ ഹ്‌സോ വാ, ടൈലർ ജിയാനിനി എന്നിവർ ചേർന്ന് സ്ഥാപിച്ച ലാഭേച്ഛയില്ലാത്ത ഒരു അമേരിക്കൻ മനുഷ്യാവകാശ പരിസ്ഥിതി സംഘടനയാണ് എർത്ത്‌റൈറ്റ്‌സ് ഇന്റർനാഷണൽ (ERI) .
എർതൂറുൽ ബേ ഈ ലേഖനം ഉർത്വുഗ്റുൽ എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
Ertuğrul അല്ലെങ്കിൽ Ertuğrul Ghazi (Ottoman Turkish: ارطغرل, romanized: Erṭoġrıl; തുർക്ക്മെൻ: Ärtogrul Gazy; മരണം c. 1280/1281)[8] പതിമൂന്നാം നൂറ്റാണ്ടിലെ എൻ്റെ പിതാവായിരുന്നു.
എർതുഗ്റൂളിൻ്റെ ജീവിതത്തെക്കുറിച്ച് വളരെക്കുറച്ചേ അറിയൂ.
ഓട്ടോമൻ പാരമ്പര്യമനുസരിച്ച്, ഒഗൂസ് തുർക്കികളുടെ (അന്ന് തുർക്കോമാൻ എന്നറിയപ്പെട്ടിരുന്ന) കായി ഗോത്രത്തിൻ്റെ (പല ചരിത്രകാരന്മാരുടെയും വിമർശനത്തിന് വിധേയമായ ഈ അവകാശവാദം) നേതാവായ സുലൈമാൻ ഷായുടെ മകനായിരുന്നു അദ്ദേഹം.
ഈ തുർക്കോമക്കാർ മംഗോളിയൻ അധിനിവേശങ്ങളിൽ നിന്ന് രക്ഷപ്പെടാൻ പടിഞ്ഞാറൻ മധ്യേഷ്യയിൽ നിന്ന് അനറ്റോലിയയിലേക്ക് പലായനം ചെയ്‌തു, പക്ഷേ പകരം അദ്ദേഹം ഗുണ്ടസ് ആൽപ്പിൻ്റെ മകനായിരിക്കാം.
ഈ ഐതിഹ്യമനുസരിച്ച്, അദ്ദേഹത്തിൻ്റെ പിതാവിൻ്റെ മരണശേഷം, എർതുഗ്‌റുലും അനുയായികളും റം സുൽത്താനേറ്റിൻ്റെ സേവനത്തിൽ പ്രവേശിച്ചു, അതിനായി അദ്ദേഹത്തിന് ബൈസൻ്റൈൻ സാമ്രാജ്യത്തിൻ്റെ അതിർത്തിയിലുള്ള സോഗട്ട് പട്ടണത്തിൻ്റെ ആധിപത്യം ലഭിച്ചു.
ഇത് ഓട്ടോമൻ സാമ്രാജ്യത്തിൻ്റെ സ്ഥാപനത്തിലേക്ക് നയിക്കുന്ന സംഭവങ്ങളുടെ ശൃംഖലയെ സജ്ജമാക്കി.
എർത്ത് ഇംഗ്ലീഷ് വിലാസം https://ml.wikipedia.org/wiki/Earth_(1930_film)
ഉക്രേനിയൻ സംവിധായകൻ അലക്സാണ്ടർ ഡോവ്‌ഷെങ്കോയുടെ 1930-ൽ പുറത്തിറങ്ങിയ ആദ്യ പഞ്ചവത്സര പദ്ധതിക്ക് കീഴിലുള്ള കുലക് ഭൂവുടമകളുടെ ശേഖരണ പ്രക്രിയയെയും ശത്രുതയെയും കുറിച്ചുള്ള സോവിയറ്റ് ചലച്ചിത്രമാണ് എർത്ത് (ഉക്രേനിയൻ: Земля, ട്രാൻസ്ലിറ്റ്. സെംല്യ).
ഡോവ്‌ഷെങ്കോയുടെ "ഉക്രെയ്ൻ ട്രൈലോജി"യുടെ മൂന്നാം ഭാഗമാണിത് (സ്വെനിഗോറയ്ക്കും ആഴ്സണലിനും ഒപ്പം).
1930-ൽ ഇത് സോയിൽ എന്ന പേരിൽ യു.എസിൽ പുറത്തിറങ്ങി.
എർത്ത് സാധാരണയായി ഡോവ്‌ഷെങ്കോയുടെ മാസ്റ്റർപീസ് ആയി കണക്കാക്കുന്നു.
1958-ലെ വേൾഡ് എക്‌സ്‌പോയിൽ ബ്രസൽസ് 12-ലെ പ്രശസ്‌തമായ പട്ടികയിൽ 10-ാം സ്ഥാനത്തേക്ക് ഈ ചിത്രം തിരഞ്ഞെടുക്കപ്പെട്ടു.
ഡോവ്‌ഷെങ്കോയുടെ ജീവിതവും അദ്ദേഹത്തിന്റെ ജന്മനാടായ ഉക്രെയ്‌നിലെ ശേഖരണ പ്രക്രിയയുടെ അനുഭവവുമാണ് തിരക്കഥയ്ക്ക് പ്രചോദനമായത്.